Gandhi lair 2 Oktober 1869 ing praja Gujarat India. Sawetawis anggota keluarganipun nyambut damel wonten ing pamaréntahan. Wekdal nèm-nèman, Gandhi pindhah dhateng Inggris kanggé sinau bab ukum. Saksampunipun dados pengacara, Gandhi késah dhateng Afrika Selatan, satunggiling koloni Inggris, lan salami wonten ing mrika piyambakipun ngalami diskriminasi ras ingkang dipunwastani apartheid. Piyambakipun lajeng mutusaken badhé dados aktivis pulitik supados saged ngrobih ukum-ukum ingkang diskriminatif punika wau. Gandhi lajeng ngadegaken satunggiling obahan non-kakerasan.